Intet er så skidt, at det ikke er godt for noget, lyder en vending. Og det må siges at være tilfældet for flere museer denne sommer. - Vi har en fremgang på 88 procent sammenlignet med sidste år, så det er vi selvfølgelig glade for, fortæller kommunikationschef for Kunsten og Utzon Center, Lars Ulrich Hansen. Også på Kunsten i Aalborg har der være hele 58 procent flere gæster sammenlignet med sidste sommer. - Vejret kan tilskrives en masse, men det er også fordi, man hos os kan lave noget socialt indenfor. Det tror jeg, vi vinder på, siger Lars Ulrich Hansen. Også på Kunsten i Aalborg har der været flere gæster - hele 58 procent flere end sidste år. Færre besøgende i Fårup Sommerland I den nordjyske forlystelsespark Fårup Sommerland har de modsat mærket konsekvenserne af de regnfulde vejrudsigter. - Den her våde og kolde juni har ikke gjort noget godt for os, siger Rasmus Mortensen, der er kommerciel chef i sommerlandet. Forlystelsesparken var særdeles velbesøgt i forsommeren, men i juli har de oplevet et fald i antallet af gæster. I Fårup forventer de, at de ender med at have haft 15 procent færre besøgende igennem sammenlignet med samme periode sidste år. - Men sidste år var jo også et ekseptionelt år for os, hvor vi satte en markant rekord, siger Rasmus Mortensen. Optimistiske på trods Der er dog masser af optimisme at spore i Fårup Sommerland. - Vi har et stærkt produkt, og vi har et stærkt turistopland. Og så har vi mange nordjyder, der er glade for at komme her, så det er ikke sådan, at bunden falder ud, lyder det fra Rasmus Mortensen. Også gæsterne ser lyst på vejrsituationen i Danmark. - Hvis man kigger sydpå, hvor de har skovbrande og over 40 grader, så synes jeg måske det er okay her alligevel, siger Mathias Kirk, der mandag er på besøg i forlystelsesparken.

Referat:
Juli har været særdeles våd og påvirket omsætningen flere steder i det nordjyske sommerlandskab.